मितिः २०७९/०४/०१

**प्रधानमन्त्री कृषि आधुनिकीकरण परियोजना, परियोजना कार्यान्वयन एकाई, डोल्पा अन्तर्गत स्याउ/सिमि जोनमा सूचिकृत हुनका लागि सूचना**

यस प्रधानमन्त्री कृषि आधुनिकीकरण परियोजना, परियोजना कार्यान्वयन एकाई, डोल्पा अन्तर्गत आर्थिक वर्ष २०७९/०८० का लागि स्याउ र सिमि बालीमा दुई वटा जोनहरु सञ्चालनमा रहेको व्यहोरा सहर्ष जानकारी गराउँदै उक्त जोन कार्यक्रमहरुमा सहभागि भै स्याउ तथा सिमि खेतीलाई व्यावसायीक रुपमा प्रवर्द्धन गर्न तपशिलमा उल्लेखित शर्तहरु बमोजिम गर्न गराउन ईच्छुक कृषक समूह, कृषि सहकारी तथा कृषि उद्यमीहरुलाई सूचनाको मितिले ३० दिन भित्र माग भएको कागजातहरु सहित यस कार्यालयमा सूचिकृत हुन यो सूचना प्रकाशित गरिएको छ ।

**सूचिकृतका लागि कागजात पेश गर्ने स्थानः** परियोजना कार्यान्वयन एकाई दुनै,डोल्पा स्थित कार्यालयमा

**शर्तहरुः**

1. स्याउ जोनको हकमा ठुलिभेरि नगरपालिका भित्रका वडा नं १,२,४,५,६,७,८,९,१० र ११ तथा त्रिपुरासुन्दरी नगरपालिका भित्रका वडा नं ३ र ४ का व्यावसायीक स्याउ खेति गर्न ईच्छुक सम्पूर्ण कृषक समूह, कृषि सहकारी र कृषि उद्यमीहरु (कृषि उद्योगहरु सहित) । अन्य पालिका तथा वडाहरुको हकमा व्यक्तिगत वा सामूहिक रुपमा कम्तीमा १० विगाहा क्षेत्रको क्लष्टरमा व्यावसायीक स्याउ खेति गर्न ईच्छुक कृषक समूह, कृषि सहकारी र कृषि उद्यमीहरु ।
2. सिमि जोनको हकमा काइके गाउपालिका भित्रका वडा नं २,३,४ र ५ का व्यावसायीक सिमि खेती गर्न ईच्छुक सम्पूर्ण कृषक समूह, कृषि सहकारी र कृषि उद्यमीहरु (कृषि उद्योगहरु सहित) । अन्य पालिकाहरुको हकमा व्यक्तिगत वा सामूहिक रुपमा कम्तीमा १० विगाहा क्षेत्रफलको एकै क्लष्टरमा व्यावसायीक सिमि खेती गर्न ईच्छुक कृषक समूह, कृषि सहकारी र कृषि उद्यमीहरु ।

**निवेदन साथ पेश गर्नु पर्ने कागजातहरुः**

1. रु १० टिकट टाँसेको निवेदन सहितको सूचिकृत हुन निर्धारित फारामः पूर्ण रुपमा भरिएको ।
2. कृषक समुह/ कृषि सहकारी / कम्पनी /कृषि उद्दमीको दर्ता प्रमाण पत्रको प्रतिलिपि
3. कृषक समुह/ कृषि सहकारी संस्थाको निर्णयको प्रतिलिपि
4. सम्पूर्ण समूह सदस्यहरुको नागरिकताको प्रतिलिपि
5. समूहको बैंक खाताको चेकबुकको भित्री पानाको प्रतिलिपि
6. सम्वन्धित स्थानिय निकाय/वडा कार्यालयको सिफारिस

**नोटः** अधुरो तथा अस्पष्ट प्रस्ताव स्वीकृत गरिनेछैन । अन्य प्रकृयाहरु कार्यविधि तथा प्रचलित नियम कानुन बमोजिम हुनेछ ।

**प्रधानमन्त्री कृषि आधुनिकीकरण परियोजना**

**परियोजना कार्यान्वयन एकाई**

**डोल्पा**